**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 1 PRIORITETO „MOKSLINIŲ TYRIMŲ, EKSPERIMENTINĖS PLĖTROS IR INOVACIJŲ SKATINIMAS“ PRIEMONĖS   
NR. 01.2.1-LVPA-T-858 „COVID-19 MTEP TYRIMAI“ FINANSAVIMO SĄLYGŲ APRAŠO DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-08-09 |
| **Ar gauta pastabų ir (ar) pasiūlymų?**  *Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | Taip  Ne |
| **Ar į visas pastabas ir (ar) pasiūlymus atsižvelgta?**  *Jei atsižvelgta į visas pastabas ir (ar) pasiūlymus, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | UAB „Zive“ | Teikiame pasiūlymą papildyti 18.2 punktą, kad nebūtų diskriminuojamos įmonės per paskutinius 3 metus vykdžiusios MTEP veiklas ir turinčios didelį potencialą prisidėti prie COVID-19 MTEP tyrimų.  Siūlome 18.2 punktą papildyti taip:  18.2. Pareiškėjai yra MVĮ, veikiančios ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 145 000 Eur (šimtas keturiasdešimt penki tūkstančiai eurų) (vertinama, ar MVĮ vidutinės pačios pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos, jei MVĮ įregistruota mažiau nei prieš 3 pastaruosius finansinius metus, yra ne mažesnės kaip 145 000 Eur (šimtas keturiasdešimt penki tūkstančiai eurų) **arba MVĮ per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra deklaravusi MTEP išlaidų ne mažiau kaip 145 000 Eur.** | Neaišku, kam teikiama pastaba, kriterijaus formuluotė yra nurašyta iš priemonės „COVID-19 produktai LT“, todėl neaišku, kuris kriterijus siūlomas koreguoti. |
|  | UAB „Sonderus“ | Teikiame pasiūlymus ir klausimus priemonės COVID-19 MTEP tyrimai FSA:  4.8. **Moksliniai tyrimai ir (arba) eksperimentinė plėtra (toliau** – **MTEP), susiję su COVID-19,** apima vakcinų, vaistinių preparatų ir gydymo priemonių, medicinos priemonių, ligoninių ir medicinos reikmenų, dezinfekavimo priemonių, apsauginių drabužių ir priemonių, **technologinių sprendimų (ankstyvam) identifikavimui ir prevencijai** MTEP, taip pat su procesų inovacijomis, siekiant veiksmingos produktų (vakcinų, vaistinių preparatų ir gydymo priemonių, medicinos priemonių, ligoninių ir medicinos reikmenų, dezinfekavimo priemonių, apsauginių drabužių ir priemonių) gamybos, susijusius MTEP  -  Siūlome praplėsti veiklos paaiškinimą, kadangi su Covid ar kitų virusų susijusių technologijų, įrenginių/ prietaisų gali būti ir daugiau, nebūtinai susijusių su gydimo priemonėmis, bet pvz. skirtų platesniai diagnostikai, stebėsenai vykdyti, pvz. patalpose ar viešuose teritorijose.  15. Pagal Aprašą partnerystė negalima, išskyrus atvejus, jei projektą finansuoja daugiau nei viena valstybė narė arba jis vykdomas tarpvalstybiniu mastu bendradarbiaujant su mokslinių tyrimų organizacijomis ar kitomis įmonėmis.  Nėra aišku ar galimas tarpvalstybinis bendradarbiavimas tik tarp ES ar ir su trečiosiomis šalimis. Prašome patikslinti.  21.4. Pareiškėjai yra įmonės, veikiančios ne trumpiau kaip ~~trejus~~ **vienus** metus ir kurios vidutinės metinės pajamos (įskaitant pareiškėjo įmonių grupės pajamas) per pastaruosius 3 finansinius metus arba per laiką nuo įmonės įregistravimo dienos (jeigu įmonė įregistruota vėliau nei prieš pastaruosius 3 finansinius metus) yra ne mažesnės kaip 145 000 Eur (šimtas keturiasdešimt penki tūkstančiai eurų) (vertinama, ar įmonės vidutinės metinės pajamos (įskaitant pareiškėjo įmonių grupės pajamas) per pastaruosius 3 finansinius metus arba per laiką nuo įmonės įregistravimo dienos, jei įmonė įregistruota vėliau nei prieš pastaruosius 3 finansinius metus,  yra ne mažesnės kaip 145 000 Eur (šimtas keturiasdešimt penki tūkstančiai eurų).  Siūlome keisti **į ne trumpiau kaip 1 metus veikiančios įmonės**. Gali būti užsienio kapitalo įsteigtų įmonių, kurios veikia trumpiau nei tris metus, tačiau turinčių resursų tokiems projektams atlikti, taip pat gali būti rizikos kapitalo investicijos į startuolius, kurie nesiekia trijų metų, tačiau taip pat pajėgus pasiūlyti tokias naujoves reikalingas šių laikų iššūkiams spręsti.  84. Jei projekto veikla nepradėta įgyvendinti per 14 dienų nuo projekto sutarties pasirašymo dienos, įgyvendinančioji institucija, suderinusi su Ministerija, turi teisę vienašališkai nutraukti projekto sutartį Projekto taisyklių 192 punkte nustatyta tvarka. Jeigu įgyvendinančioji institucija nenutraukia projekto sutarties, ji nustato pareiškėjui ne ilgesnį kaip 2 mėnesių terminą pateikti informaciją dėl projekto veiklų įgyvendinimo pradžios nukėlimo ir, įvertinusi priežastis, priima galutinį sprendimą dėl projekto sutarties pratęsimo (nepratęsimo).  Siūlome terminą nustatyti ilgesnį, pvz. mėnesį. | Manome, kad formuluotė apima ir siūlomą pakeitimą, priemonės finansavimo sąlygų aprašo projekte yra numatomos tinkamos išlaidos ir „diagnostikos priemonėms, duomenų rinkimo ir tvarkymo priemonėms“, kurios yra susijusios su COVID-19. Taip pat atkreiptinas dėmesys, kad 2020 m. kovo 19 d. Europos Komisijos komunikate „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ su paskutiniais pakeitimais, padarytais 2020 m. balandžio 3 d. Europos Komisijos komunikatu „Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos pakeitimas“ (toliau – Komunikatas), pateikiamas apibrėžimas, kas yramoksliniai tyrimai ir (arba) eksperimentinė plėtra, susiję su COVID-19.  Komunikato 3.6. skirsnio e dalyje numatoma:  *e. The aid intensity for industrial research and experimental development may be increased by 15 percentage points, if more than one Member State supports the research project, or it is carried out in cross-border collaboration with research organisations or other undertakings;*  Pagal formuluotę projektą gali vykdyti kelios valstybės narės arba kartu su kitų valstybių mokslinių tyrimų organizacijomis ar kitomis įmonėmis.  Atsižvelgta iš dalies, siūloma išskirti įmones pagal veikimo metus.  Neatsižvelgta, nes Komunikato galiojimo trukmė yra iki 2020 m. gruodžio 31 d., todėl terminai negali būti ilginami. |
|  | UAB „Kelifarma“ | Siūlome Apraše išskirti **ilgiau** ir **trumpiau nei trejus metus** veikiančias įmones į du atskirus papunkčius,  suteikiant galimybę dalyvauti ir jaunesnėms įmonėms (iki 3 metų) neturinčioms pajamų, tačiau turinčioms įstatinio kapitalo ir apyvartinių lėšų projekto veikloms finansuoti.  **Trumpiau** nei trejus metus veikiančios įmonės einamojo mėnesio finansiniame balanse  turėtų matytis vidutiniškai ne mažiau kaip 145 000 EUR pajamų per laiką nuo įmonės įregistravimo dienos.  Tačiau jei įmonė yra veikianti **vienerius pilnus finansinius metus**, pajamos (įskaitant pareiškėjo įmonių grupės pajamas) per pastaruosius 1  finansinius metus turi būti ne mažiau kaip 145 000 EUR **arba to paties dydžio įstatinis kapitalas.**  Tokiu būdu yra leidžiama dalyvauti įmonėms,  jaunesnėms nei 3 metai bei negaunančioms pajamų,  tačiau turinčiomis finansinių išteklių (ne mažiau 145 000 Eur) finansuoti projekto paraiškoje numatytas veiklas pagal 46 punkto 1 lentelę.  Apie įmonės gebėjimą įgyvendinti veiklas bus  vertinama paraiškos ekspertinio vertinimo metu.  Trūkstamas finansavimas dažnai yra kliūtis  kompetetingoms komandoms, vystyti produktus, kurie galėtų būti komercializuojami. Esant COVID-19 urgentinei būklei kompetetingos komandos  svarba yra dar didesnė, nes leidžia koncentruotai ir  kryptingai vystyti produktą ir jį sertifikuoti.  Projekto stebėsenos rodikliai užtikrina tikslingą ir  atskaitingą lėšų panaudojimą, kurių nepasiekus, turėtų būti numatytas panaudotų lėšų grąžinimas.  Siūloma formuluotė:  **21.4.** Pareiškėjai yra įmonės, veikiančios ne trumpiau kaip trejus metus ir kurios vidutinės metinės pajamos  (įskaitant pareiškėjo įmonių grupės pajamas) per  pastaruosius 3 finansinius metus arba per laiką nuo  įmonės įregistravimo dienos (jeigu įmonė įregistruota  vėliau nei prieš pastaruosius 3 finansinius metus) yra ne mažesnės kaip 145 000 Eur (šimtas keturiasdešimt penki tūkstančiai eurų) (vertinama, ar įmonės vidutinės metinės pajamos (įskaitant pareiškėjo  įmonių grupės pajamas) per pastaruosius 3 finansinius  metus arba per laiką nuo įmonės įregistravimo dienos,  jei įmonė įregistruota vėliau nei prieš pastaruosius 3  finansinius metus, yra ne mažesnės kaip 145 000 Eur  (šimtas keturiasdešimt penki tūkstančiai eurų). | Atsižvelgta iš dalies, pritariame įmonių išskyrimui, tačiau aiškumo dėlei siūlytume tokią formuluotę:  Pareiškėjai yra įmonės, veikiančios ne trumpiau kaip trejus metus ir kurios vidutinės metinės pajamos (įskaitant pareiškėjo įmonių grupės pajamas) per pastaruosius 3 finansinius metus arba per laiką nuo įmonės įregistravimo dienos (jeigu įmonė įregistruota vėliau nei prieš pastaruosius 3 finansinius metus) yra ne mažesnės kaip 145 000 Eur (šimtas keturiasdešimt penki tūkstančiai eurų) **arba įmonės, veikiančios trumpiau kaip trejus metus, kurių pajamos (įskaitant pareiškėjo įmonių grupės pajamas) per laiką nuo įmonės įregistravimo dienos yra ne mažesnės kaip 145 000 Eur (šimtas keturiasdešimt penki tūkstančiai eurų) arba įstatinis kapitalas ne mažesnis kaip 145 000 Eur (šimtas keturiasdešimt penki tūkstančiai eurų)** (vertinama, ar įmonės vidutinės metinės pajamos (įskaitant pareiškėjo įmonių grupės pajamas) per pastaruosius 3 finansinius metus arba per laiką nuo įmonės įregistravimo dienos, jei įmonė įregistruota vėliau nei prieš pastaruosius 3 finansinius metus, yra ne mažesnės kaip 145 000 Eur (šimtas keturiasdešimt penki tūkstančiai eurų) arba **įmonės, veikiančios trumpiau nei trejus metus, kurių pajamos (įskaitant pareiškėjo įmonių grupės pajamas) per laiką nuo įmonės įregistravimo dienos (yra ne mažesnės kaip 145 000 Eur (šimtas keturiasdešimt penki tūkstančiai eurų) arba įstatinis kapitalas ne mažesnis kaip 145 000 Eur (šimtas keturiasdešimt penki tūkstančiai eurų)).** |
|  | VšĮ Vilniaus universiteto ligoninė  SANTAROS KLINIKOS | Siekiant sudaryti platesnes galimybes teikti paraiškas subjektams, kurių veikla susijusi su COVID -19 MTEP, siūlome papildyti pareiškėjo statusą ( papildymas raudonai)  14. Pagal Aprašą galimi pareiškėjai yra įmonės ir viešosios įstaigos, vykdančios MTEP veiklas | Neatsižvelgta, VšĮ, jei vykdo ekonominę veiklą, patenka į įmonės sąvoką. Pagal Smulkiojo ir vidutinio verslo plėtros įstatymą **Įmonė** – ekonominę veiklą vykdantis juridinis asmuo. O **Ekonominė veikla** –savo rizika plėtojama reguliari asmens veikla, kuri apima prekių pirkimą ar pardavimą, prekių gamybą, darbų atlikimą ar paslaugų teikimą kitiems asmenims ir kurią vykdant siekiama gauti pajamų. |
|  | UAB „RVS konsultacijos" | Pagal PFSA 10 p. “remiama veikla – MTEP ir naujų produktų ir technologijų sertifikavimas, kas susiję su COVID-19, įskaitant projektus, kuriems pagal programos „Horizontas 2020“ labai mažų, mažų ir vidutinių įmonių (toliau – MVĮ) priemonę suteiktas kokybę rodantis pažangumo ženklas, susijęs su kova su COVID-19”. Šis punktas kalba tik apie sertifikavimą, bet neapima kūrimo veiklos, o verslas kuria prevencines priemones kovai su COVID-19, kam būtinos investicijos į MTEP veiklas, ko nenumato ši priemonė.  Siūloma šį punktą išdėstyti taip: “remiama veikla – MTEP ir naujų produktų **kūrimas** ir technologijų sertifikavimas, kas susiję su COVID-19, įskaitant projektus, kuriems pagal programos „Horizontas 2020“ labai mažų, mažų ir vidutinių įmonių (toliau – MVĮ) priemonę suteiktas kokybę rodantis pažangumo ženklas, susijęs su kova su COVID-19”. | Neatsižvelgta, nes mokslinių tyrimų ir eksperimentinė veikla ir apima naujų produktų kūrimą. |